Diari Oficial de la Generalitat Valenciana


Sumari del DOGV 6800, del 20-06-2012 (2012/5698)

RESOLUCIÓ de 25 de maig de 2012, de la presidenta, per la qual es convoca un concurs per a la concessió d'ajudes per a la creació de guions de llargmetratges cinematogràfics per a l'any 2012.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6800

Data del DOGV
:   20-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5698


Data del document
:   25-05-2012

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de maig de 2012, de la presidenta, per la qual es convoca un concurs per a la concessió d'ajudes per a la creació de guions de llargmetratges cinematogràfics per a l'any 2012. [2012/5698]
A fi d'ampliar les àrees d'actuació i suport al sector audiovisual valencià, l'Institut Valencià de l'Audiovisual i de la Cinematografia Ricardo Muñoz Suay (IVAC) considera necessari estimular l'escriptura de guions de llargmetratges cinematogràfics per mitjà de la concessió d'ajudes econòmiques que incentiven esta activitat, d'acord amb l'article 49 de la Llei Orgànica 1/2006, de 10 d'abril, de reforma de la Llei Orgànica 5/1982, d'1 de juliol, per la qual es va aprovar l'Estatut d'Autonomia de la Comunitat Valenciana, i d'acord amb la Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de data 30 de desembre de 2011). Fent ús de les facultats que em conferixen la Llei 5/1998, de 18 de juny, de creació de l'Institut Valencià de l'Audiovisual i de la Cinematografia Ricardo Muñoz Suay, modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat (DOCV núm. 5922, de 29 de desembre de 2008), i la Llei 12/2009, de 23 de desembre, de Mesures Fiscals, de Gestió Administrativa i Financera, i d'Organització de la Generalitat (DOCV núm. 6175, de data 30 de desembre de 2009), i atenent el que disposen la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, resolc:
Primer
Convocar un concurs per a la concessió d'ajudes per a la creació de guions de llargmetratges cinematogràfics per a 2012, i aprovar les bases i els annexos pels quals es regiran estes ajudes.
Segon
L'import global màxim de les ajudes és de 40.000 euros, dels quals 20.000 euros s'han d'abonar a càrrec de la línia SE000054 del capítol IV del pressupost de l'any 2012 de l'IVAC, i els 20.000 euros restants a càrrec del pressupost de 2013.
Tercer
L'eficàcia de la present convocatòria d'ajudes queda condicionada a l'existència de crèdit adequat i suficient per a atendre-les en el pressupost de l'IVAC per a l'any 2013, d'acord amb el Text Refós de la Llei d'Hisenda Pública de la Generalitat Valenciana.
DISPOSICIÓ ADDICIONAL
Única
La present convocatòria d'ajudes no necessita ser notificada a la Comissió Europea per no reunir tots els requisits de l'article 107.1 del Tractat de la CE, atés que estes s'acullen al règim de minimis i pel seu import no suposen un falsejament de la competència que afecte els intercanvis comercials entre estats membres. Esta resolució no es podrà aplicar a les empreses que operen en els sectors determinats en el punt 1 de l'article 1r del Reglament 1998/2006, de la Comissió, de 15 de desembre de 2006. L'ajuda total sota este concepte de minimis, concedida a qualsevol empresa, no podrà excedir els 200.000 euros en un període de tres exercicis fiscals. El centre gestor haurà d'haver comprovat que no se supera el límit mencionat en l'apartat anterior.
DISPOSICIÓ FINAL
Única
La present resolució produirà efectes a partir de l'endemà de ser publicada en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant de la presidenta de l'Institut Valencià de l'Audiovisual i de la Cinematografia Ricardo Muñoz Suay, en el termini d'un mes a comptar de l'endemà de la publicació de la present resolució.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present resolució.
València, 25 de maig de 2012.- La presidenta de l'Institut Valencià de l'Audiovisual i de la Cinematografia Ricardo Muñoz Suay: Lola Johnson Sastre.
ANNEX I
Bases per a l'adjudicació d'ajudes a la creació de guions de llargmetratges cinematogràfics per a l'any 2012
1. Objecte i característiques
1.1. Estes ajudes tenen com a objecte donar suport a la realització de guions de llargmetratges cinematogràfics de ficció per a l'any 2012. Es concediran un màxim de cinc ajudes de 7.000 euros cada una per a llargmetratges de ficció i animació, i un màxim d'una ajuda de 5.000 euros per a llargmetratges documentals, a guionistes amb residència administrativa a la Comunitat Valenciana que desitgen realitzar el treball de creació del guió d'un llargmetratge cinematogràfic. Els guions presentats hauran de ser originals i no estar basats en obres preexistents. No es podrà concedir més d'una ajuda per sol·licitant. Els guions hauran de ser en valencià.
1.2. Una de les ajudes per a llargmetratge de ficció o animació, com a mínim, es reservarà per a guionistes novells, entenent per novells aquells guionistes que no tinguen més d'una obra audiovisual de llarga duració (llargmetratges, sèries, pel·lícules per a televisió, etc. de més de 60 minuts de duració), en la qual hagen participat en el guió. En tot cas, per a poder accedir a les ajudes serà condició indispensable aconseguir la puntuació mínima de 15 punts.
2. Consideració d'ajuda de minimis
Les ajudes concedides per mitjà d'esta orde estan acollides al règim de minimis que establix el Reglament (CE) número 1998/2006, de la Comissió, de 15 de desembre de 2006 (DOUE número L 379 de 28.12.2006), relatiu a l'aplicació de l'article 107 del Tractat a les ajudes de minimis.
En cap cas estes ajudes podran superar l'import màxim total per beneficiari de 200.000 € durant un període de tres exercicis fiscals, ni individualment ni com a resultat de l'acumulació a altres ajudes de minimis concedides al mateix beneficiari, de conformitat amb el que establix el Reglament (CE) número 1998/2006, de la Comissió.
Sense perjuí d'això, serà possible l'acumulació d'un altre tipus d'ajudes per a la mateixa acció subvencionada, excepte si esta acumulació conduïx a un augment de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.
A l'efecte del control de les ajudes concedides a l'empara del Reglament de minimis, l'IVAC mantindrà un registre detallat d'esta ajuda i de totes les altres subvencions que s'acullen a la regla de minimis.
3. Sol·licituds
3.1. El termini de presentació de les sol·licituds serà de 15 dies naturals a partir de l'endemà de la publicació d'esta resolució en el Diari Oficial de la Comunitat Valenciana.
3.2. La sol·licitud, segons el model que figura en l'annex II, que es troba disponible en la pàgina web de l'IVAC () i en les dependències administratives de l'IVAC, haurà d'anar acompanyada de:
a) Un exemplar dels documents següents:
- Declaració de les subvencions, ajudes, ingressos o recursos sol·licitats, percebuts o concedits i pendents de percepció per altres administracions o institucions públiques i privades per a la mateixa finalitat, justificant-ne documentalment la quantia (annex II).
- Declaració responsable de no concórrer en cap de les prohibicions per a obtindre la condició de beneficiari especificades en el punt 2 de l'article 13 de la Llei 38/2003, de 17 de novembre, General de Subvencions, segons el model que s'inclou com a annex II d'esta convocatòria (annex II).
- Declaració d'ajudes de minimis (annex II).
b) Un exemplar dels documents següents:
- Currículum del sol·licitant.
- Declaració de l'autor en què especifique que el projecte de guió és original i no esta basat en cap obra preexistent.
- Declaració del nombre d'obres audiovisuals de llarga duració (llargmetratges, sèries, pel·lícules per a televisió, etc.) realitzades i basades en guions de l'autor que sol·licita l'ajuda. S'hi farà constar el títol de la producció, l'empresa productora i l'any de producció.
c) Quatre sobres tancats anònims separats de la resta de documents en els quals només ha de figurar el títol del projecte. Ni en l'exterior del sobre ni en el contingut ha de figurar cap referència al guionista. En cas d'haver-hi alguna referència, el projecte quedarà exclòs de la convocatòria. En cada sobre s'inclourà:
- Memòria explicativa del projecte d'escriptura, amb una sinopsi argumental detallada.
- Mostra del treball per al qual se sol·licita l'ajuda, que consistirà en un tractament del guió amb una extensió entre 20 i 40 folis, i el desenrotllament equivalent a cinc minuts del guió definitiu.
- Qualsevol altra dada o document relacionat amb el projecte objecte de la sol·licitud que els interessats consideren convenient aportar.
3.3. Tota la documentació requerida es presentarà en el registre d'entrada de l'Institut Valencià de l'Audiovisual i de la Cinematografia Ricardo Muñoz Suay, junt amb la sol·licitud, o bé s'enviarà per qualsevol dels procediments que establix l'article 38.4 de la Llei de Règim Jurídic de les Administracions Públiques i del Procediment Administratiu Comú. En cas de presentar la documentació en un registre diferent del de l'IVAC, es podrà comunicar l'endemà per fax, telegrama o correu electrònic () a l'esmentat institut.
Així mateix, la sol·licitud podrà presentar-se per via telemàtica a través de la seu electrònica de la Generalitat, PROP. En este cas, la sol·licitud s'omplirà amb l'aplicació informàtica establida a este efecte i el sol·licitant haurà de disposar de firma electrònica d'entitats o de ciutadà emesa per l'ACCV: , o DNI electrònic.
3.4. Si la sol·licitud no inclou totes les dades exigides o falta alguna documentació especificada en el punt a de la base 3.2.a i b, s'instarà l'interessat perquè en el termini de 10 dies esmene estos defectes, amb l'advertència que, si no ho fa així, es considerarà que desistix de la seua petició, segons el que disposa l'article 71.1 de la Llei 30/1992, de 26 de novembre, amb la resolució prèvia que haurà de ser dictada en els termes que preveu l'article 42 de l'esmentada llei. La documentació de tipus no administrativa prevista en la base 3.2.c s'haurà de presentar inexcusablement fins a l'últim dia de termini per a presentar sol·licituds i, si no ho fa, es considerarà que l'interessat desistix de la seua petició.
3.5. Prèviament a la sol·licitud, els possibles sol·licitants podran omplir les dades dels projectes que hagen de presentar en esta convocatòria a través de la web de l'IVAC (), a fi de conéixer millor la informació dels projectes per part de l'IVAC. Esta preinscripció no té cap validesa jurídica ni suposa que el projecte s'haja presentat a esta convocatòria.
4. Avaluació dels projectes i resolució de les sol·licituds.
4.1. Per a l'avaluació dels projectes presentats pels sol·licitants, es constituirà una comissió avaluadora nomenada per la persona que ocupe la direcció de l'Institut Valencià de l'Audiovisual i de la Cinematografia Ricardo Muñoz Suay i de la qual formaran part:
- President: la persona que exercisca la direcció de l'Institut Valencià de l'Audiovisual i de la Cinematografia Ricardo Muñoz Suay o persona en qui delegue.
- Vicepresident: una persona al servici de l'IVAC.
- Secretari: una persona al servici de l'IVAC.
- Vocals: seran dos representants de l'Administració.
4.2. Els criteris que es tindran en compte per a la valoració dels projectes presentats seran:
- Originalitat (fins a un màxim de 5 punts).
- Interés temàtic (fins a un màxim de 5 punts).
- Interés argumental (fins a un màxim de 5 punts).
- Adequació dels nivells de llenguatge a l'estil de la narració i domini dels recursos expressius (fins a un màxim de 10 punts).
4.3. Vist l'informe de la Comissió Avaluadora, la direcció de l'IVAC formularà una proposta de resolució provisional, que serà exposada en el tauler d'anuncis de l'IVAC i en la pàgina web . Passats 10 dies, la direcció de l'IVAC elevarà la proposta de resolució definitiva a la presidència de l'IVAC, que resoldrà l'adjudicació de les ajudes. La dita resolució haurà de ser dictada i publicada en el Diari Oficial de la Comunitat Valenciana en el termini màxim de sis mesos a partir de la data de publicació de la convocatòria. En cas que la convocatòria no siga resolta en el termini establit anteriorment, es consideraran desestimades totes les sol·licituds. La resolució d'adjudicació de les ajudes serà publicada en el Diari Oficial de la Comunitat Valenciana, d'acord amb l'article 18 de la Llei General de Subvencions.
4.4. L'IVAC comprovarà que tots els beneficiaris tenen la certificació positiva d'estar al corrent de les seues obligacions tributàries i davant de la Seguretat Social, de la forma que establix l'article 14.1.e de la Llei General de Subvencions, i que regula l'article 22 del Reial Decret 887/2006, de 21 de juliol, pel qual s'aprova el Reglament de la Llei General de Subvencions. Els sol·licitants d'estes ajudes, pel fet de demanar l'ajuda, autoritzen l'IVAC a sol·licitar la certificació d'estar al corrent de les seues obligacions tributàries i davant de la Seguretat Social, així com a sol·licitar l'acreditació del document nacional d'identitat i el certificat d'empadronament en els casos que ho considere convenient. El sol·licitant podrà denegar expressament el consentiment, havent d'aportar llavors la certificació en el termes previstos en la Reial Decret 887/2006.
4.5. El director de l'IVAC és l'òrgan competent per a l'ordenació i instrucció del procediment de concessió de les ajudes.
4.6. Els beneficiaris d'estes ajudes seran els sol·licitants que obtinguen la màxima puntuació. En tot cas, per a poder ser beneficiari d'estes subvencions és imprescindible obtindre un mínim de 15 punts. En cas de renúncia per part d'algun dels beneficiaris, l'ajuda s'adjudicarà al següent projecte amb més alta valoració, sempre que aconseguisca la valoració mínima de 15 punts.
4.7. El contingut d'informació falsa o que no es corresponga amb la realitat en la sol·licitud implicarà la desestimació automàtica i la no valoració per part de la comissió, o, si és el cas, es podrà produir la revocació de la subvenció concedida.
4.8. De conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, la presentació de la sol·licitud de subvenció comporta l'autorització del sol·licitant perquè l'IVAC puga obtindre de forma directa l'acreditació de les circumstàncies previstes en els articles 18 i 19 d'este decret a través de certificats telemàtics.
4.9. L'IVAC podrà encarregar a professionals del sector audiovisual informes sobre els projectes presentats que s'utilitzen com a referència per a la valoració de la comissió avaluadora.
5. Obligacions dels beneficiaris (annex III)
Seran obligacions dels beneficiaris:
5.1 Els beneficiaris hauran de complir fins al 30 de desembre de 2012, les obligacions següents: presentar un tractament d'un mínim de 60 folis del projecte subvencionat.
5.2. Els beneficiaris hauran de complir, fins al 30 de març de 2013, les obligacions que amb caràcter general establix l'article 14 de la Llei 38/2003, de 17 de novembre, General de Subvencions.
5.3. Presentar acabats els guions subvencionats fins al 30 de març de 2013, data límit en què hauran d'entregar en el registre general de l'Institut Valencià de l'Audiovisual i de la Cinematografia Ricardo Muñoz Suay quatre còpies del guió en valencià, mecanografiades i enquadernades, que s'hauran de sotmetre al vistiplau de la comissió avaluadora, que al seu dia va emetre un informe favorable sobre el projecte (annex III).
5.4. Sotmetre's a les actuacions de control financer que corresponen a la Intervenció General, en relació amb les ajudes concedides, i a la resta d'obligacions previstes en l'article 47 i els altres articles vigents del Text Refós de la Llei d'Hisenda Pública de la Generalitat Valenciana.
5.5. Fer constar, en cas de realització de la pel·lícula, el patrocini de la Generalitat per a la realització del guió, amb el logotip que es facilitarà en l'Institut Valencià de l'Audiovisual i de la Cinematografia Ricardo Muñoz Suay.
5.6. Declaració actualitzada sobre subvencions sol·licitades, percebudes o concedides i pendents de percepció per altres administracions o institucions públiques o privades per a la mateixa finalitat.
5.7. Reintegrar l'import de l'ajuda, una vegada cobrada, en els supòsits previstos en l'article 37 de la Llei 38/2003, General de Subvencions, a més de l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament.
5.8. És aplicable el règim sancionador que establix el títol IV de la Llei 38/2003, General de Subvencions.
5.9. Pel fet de presentar-se a estes ajudes, els beneficiaris d'estes autoritzen a l'IVAC per a realitzar amb els guions subvencionats accions de promoció a través de sessions de presentació d'estos, disposició dels guions en la pàgina web de l'IVAC o qualsevol altra activitat que l'IVAC considere necessària per a difondre'ls i promocionar-los. Els autors tenen l'obligació de participar en les accions que organitze l'IVAC per a la promoció dels guions com la Roda de Guions, E-Guions, o qualsevol altra activitat.
6. Justificació i pagament de les ajudes.
6.1. La tramitació del pagament d'estes ajudes començarà amb la justificació prèvia per part dels beneficiaris del compliment de les obligacions que establix el punt 5 d'este annex. Estos justificants es podran aportar fins al 30 de març de 2013 a l'Institut Valencià de l'Audiovisual i de la Cinematografia Ricardo Muñoz Suay. A partir d'este dia, el crèdit quedarà anul·lat, i es perdrà el dret a cobrar l'ajuda concedida.
6.2. Es podrà realitzar el pagament de la part de l'ajuda concedida amb càrrec al pressupost de 2012 una vegada complida l'obligació establida en la base 5.1 d'este annex i la presentació prèvia d'un aval bancari o d'una assegurança de caució per este import, que es depositarà en la Conselleria d'Hisenda i Administració Pública. El dit aval serà tornat una vegada s'haja presentat la documentació justificativa i s'hagen complit les altres obligacions establides.
7. Incompatibilitats. Supòsits exclosos.
El gaudi d'estes ajudes és incompatible amb el gaudi de qualsevol altra, siga d'entitat pública o privada, per al mateix treball; l'incompliment d'esta obligació per part del beneficiari donarà lloc al reintegrament de les quantitats percebudes i l'exigència de l'interés de demora des del moment del pagament de la subvenció, segons el que disposa l'article 47.9.d del Text Refós de la Llei d'Hisenda Pública de la Generalitat Valenciana. La concurrència de qualsevol dels supòsits previstos en l'article 37 de la Llei General de Subvencions, així com l'incompliment de les obligacions establides en les bases d'esta convocatòria serà causa de revocació de la subvenció i obligarà, si és el cas, a la devolució de les quantitats percebudes. Qualsevol alteració unilateral, per part del beneficiari, de les condicions tingudes en compte per a la concessió de l'ajuda podrà donar lloc a la modificació, o anul·lació, si és procedent, de la resolució de la concessió, prèvia consulta a la comissió avaluadora corresponent.
ANNEX II / ANEXO IIANNEX III / ANEXO III